﻿ Zaqatalada axtarışlarına helikopter cəlb edilən şəxsin meyiti tapıldı
Zaqatalada axtarışlarına helikopter cəlb edilən şəxsin meyiti tapıldı
Zaqatalada itkin düşən şəxsin meyiti tapılıb.
Bu barədə Fövqəladə Hallar Nazirliyinin mətbuat xidmətindən BAKU.WS-ə məlumat verilib. Verilən məlumata görə, bu gün Zaqatala rayonunun Car kəndi yaxınlığında dağlıq ərazidə davam edən axtarışlar zamanı 21 iyul 2018-ci il tarixində axtarışların aparıldığı ərazidə naməlum şəraitdə itkin düşmüş 1982-ci il təvəllüdlü İbrahimov Qurban İbrahim oğlunun meyiti Fövqəladə Hallar Nazirliyinin Xüsusi Riskli Xilasetmə Xidmətinin qüvvələri tərəfindən aşkar olunub.
Hazırda Q.İbrahimovun meyitinin dağdan endirilməsi üzrə tədbirlər davam etdirilir.
Yüksək, çətin keçilən mürəkkəb relyefli ərazidə aparılan axtarış işlərinə Fövqəladə Hallar Nazirliyinin Xüsusi Riskli Xilasetmə Xidmətinin dağ-xilasedici dəstəsi, kinoloqları və xüsusi təlim keçmiş itləri, Aviasiya dəstəsinin "Mi-17" helikopteri, Dövlət Sərhəd Xidmətinin şəxsi heyəti, Daxili İşlər Nazirliyinin Daxili Qoşunlarının şəxsi heyəti və helikopteri, Ekologiya və Təbii Sərvətlər Nazirliyinin Zaqatala Dövlət Təbiət Qoruğunun əməkdaşları, yerli sakinlərdən ibarət könüllülər cəlb olunub.
Qeyd edək ki, 1982-ci il təvəllüdlü İbrahimov Qurban İbrahim oğlu 21 iyul 2018-ci il tarixində Zaqatala rayonunun Car kəndi yaxınlığındakı dağlıq ərazidə naməlum şəraitdə itkin düşüb.
Zaqatalada itkin düşən var - Havaya helikopter qaldırıldı Nabranda itkin düşmüş uşaq: "Akula axtarırdım" - VİDEO Nabranda üç yaşlı oğlanın axtarışlarına helikopter cəlb olundu – FOTO ANAMA-nın mütəxəssisləri də alpinistlərin axtarışlarına qoşulub Qərargah: Alpinistlərin axtarışı sabah da davam etdiriləcək FHN itkin alpinistlər barədə xəbər yaydı İstirahət mərkəzində yoxa çıxan uşaq 3 gün ac qalıb TƏFƏRRÜAT (YENİLƏNİB) FHN-in xilasetmə dəstəsi Gürcüstanda meşə yanğınlarının söndürülməsinə cəlb olunub - FOTO
Теги: Zaqatala helikopter itkin ölü meyit